Diari Oficial de la Generalitat Valenciana


Sumari del DOGV 8828, del 05-06-2020 (2020/4098)

Extracte de la Resolució d'1 de juny de 2020, de la Presidència de la Generalitat, per la qual es convoquen dues beques per a la realització d'estudis de postgrau en el Col·legi d'Europa.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8828

Data del DOGV
:   05-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4098


Data del document
:   01-06-2020

Organisme emissor
:   Presidència de la Generalitat

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució d'1 de juny de 2020, de la Presidència de la Generalitat, per la qual es convoquen dues beques per a la realització d'estudis de postgrau en el Col·legi d'Europa. [2020/4098]  
BDNS(Identif.): 508590  
De conformitat amb el que preveuen els articles 17.3.b i 20.8 a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Les persones que reunisquen els requisits establits en l'article 3 del Decret 9/2017, de 5 de juny, modificat pel Decret 31/2018, de 14 de desembre, del president de la Generalitat, pel qual s'estableixen les bases reguladores per a la concessió de beques per a la realització d'estudis de postgrau en el Col·legi d'Europa.  
  
Segon. Finalitat  
Convocar la concessió de dues beques, durant el curs 2020-2021, per a la realització d'estudis de postgrau en el Col·legi d'Europa, formació que contribuirà a reforçar la presència de la Comunitat Valenciana en la Unió Europea, ja que estan directament relacionats amb les dimensions polítiques, jurídiques, econòmiques o internacionals de la integració europea.   
  
Tercer. Bases reguladores  
Decret 9/2017, de 5 de juny, modificat pel Decret 31/2018, de 14 de desembre, del president de la Generalitat, pel qual s'estableixen les bases reguladores per a la concessió de beques per a la realització d'estudis de postgrau en el Col·legi d'Europa.  
http://www.dogv.gva.es/datos/2017/06/21/pdf/2017\_5517.pdf  
http://www.dogv.gva.es/datos/2018/12/20/pdf/2018\_11891.pdf   
  
Quart. Import  
La beca se substanciarà per mitjà de l'exempció a les persones adjudicatàries de part del pagament de l'import corresponent a les despeses de matrícula, allotjament i manutenció, compensant al Col·legi d'Europa d'aquestes despeses, per un total de 50.000 euros, contra justificació de la matriculació i incorporació efectiva de les persones becàries en el dit col·legi i es finançarà amb càrrec al programa pressupostari de la Presidència de la Generalitat 34.62.06.656.78, del capítol IV, codi línia S4046000, dels pressupostos de la Generalitat per a l'any 2019.  
  
Cinqué. Termini de presentació de sol·licituds, forma de presentació i documentació que ha d'acompanyar-se a la sol·licitud  
El termini per a la presentació de les sol·licituds serà de 15 dies naturals a comptar de l'endemà de la publicació de la present resolució de convocatòria en el Diari Oficial de la Generalitat Valenciana.  
La forma de presentació de les sol·licituds i documentació que ha d'acompanyar-se es realitzarà i ajustarà a allò que s'ha determinat en el títol II, capítol I del Decret 9/2017, de 5 de juny, modificat pel Decret 31/2018, de 14 de desembre, pel qual s'estableixen les bases reguladores per a la concessió de beques per a la realització d'estudis de postgrau en el Col·legi d'Europa.  
  
València, 1 de juny de 2020.- El secretari autonòmic per a la Unió Europea i Relacions Externes: Joan Calabuig Rull.